Оьрсийн мотт хаарна, балха хIотта аьтто хилира. Дукха хан ялале кхин а стамбелира доьзал, кIант Зайналбек тIекхийтира. Кхолладеллачу хьолан нийса жамI дан хааро а, дагахь дерг хьекъало хьоьхучух сов ца далийта ницкъ кхачаро а, вуочух ларвеш цхьавогIу Iазиз лар ца велира Казахстанерчу комендантах. Иза а, хIорш санна, бахарх бохийна схьахьовсийначу немцойх вара. Бакъду, шен куьйга кIел долу адам акхаройл башха хеташ вацара.